  Туспуктэм: Руслан Нуриахметов Наталия Сильвестрова 2023-тӥ арлэн сизьыметӥ арняяз, 13-19 тулыспалэ, пуэд но паласькись лек вирус инфекциос вӧлмемен сэрен Воткаысь одӥг школаез но Кез ёросысь одӥг нылпи садэз ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Со сяна, 63 школаысь 156 классъёсты но 53 нылпи садысь 78 группаосты ворсазы. Кылем арня ӵоже элькунысь эмъюртъёсы 16 сюрс 144 адями кынман висёнъёсын вазиськиз, со пӧлын 14 аресозь 9 сюрс 825 пиналъёс. Тужгес трос висисьёс 6 аресозь пианлъёс пӧлын: 2 аресозь – 1 сюрс 438 адями, 3-6 аресъемъёс пӧлын – 3 сюрс 2. 335 учырын лабораториос пуэд вирусъёсты шараязы. Паласькись лек вирус инфекциосын но пуэдэн висисьёслэн лыдзы тужгес трос вал Эгра но Вавож ёросъёсын, Глазкарын но Воткаын. Тодэ вайытом, арня азьвыл Удмуртиын 16 сюрс 942 адями паласькись лек вирус инфекциосын эмъюрттэтлы вазиськиз вал, 397 учырын пуэд вирусъёсты шараязы. Тегъёс: Тазалык школаос нылписад висён Удмуртия  